KLUBI 700
Olemme iloisia siitä, että katsot ohjelmaamme.
Jos leikkii tulella, saa palovammoja.
Greg Hanserd oppi sen vasta, kun häntä oli ammuttu kahdesti.
Greg luuli olevansa luodinkestävä. ―Olin varsinainen kuumakalle.
―Hän oli väärässä. Eräänä päivänä häneen osui harhaluoti.
Luoti osui minua rintaan, mutta jatkoi matkaansa käsivarteen.
Kokemus oli kamala. Minun pitäisi olla kuollut tai vankilassa, mutta en ole.
Greg varttui rankalla alueella Itä-Nashvillessa.
Kristitty äiti yritti suojella poikaa ulkopuolisilta vaikutteilta.
Äiti oli ankara. Kävimme kirkossa, ja minun piti pysyä kaukana slummista.
Greg tuli uteliaaksi, kun eräs ystävä näytti ansaitsevan paljon rahaa.
Minä vain hengailin, ja hän tienasi. Hän sanoi myyvänsä valkoista ainetta.
Greg alkoi myydä kokaiinia.
Hän salasi sen äidiltään käyttämällä tekosyynä ruohonleikkuuta.
―Ruohonleikkuu oli peitetoimintaa. Sain siitä tekosyyn olla pois kotoa.
Lähdin aamulla ruohonleikkuukoneen kanssa ja palasin rahojen kanssa.
Greg loi pian huumeimperiumin.
Aloin järjestellä vuoroja. Annoin talon muiden huumekauppiaiden käyttöön, -
kunhan he ostivat huumeet minulta. He saivat toimia siellä tietyn ajan.
Kun Gregin maine kasvoi, hänellä riitti naisia. Hän sai kuusi lasta -
neljän naisen kanssa. Hän nai yhden heistä. He kasvattivat lapsia yhdessä.
Greg kuuli ulkoa melua, kun lapset olivat leikkimässä.
―Ulkona ammuskeltiin. Eräs kaveri juoksi kujalla.
Etsin lapsia talosta. He olivat ulkona. Lapset olivat keskellä tulitaistelua.
Juoksin pelastamaan lapsiani.
Greg vei lapset sisälle turvaan.
Sitten hän huomasi, että luoti oli hipaissut häntä otsasta.
Päässäni oli verta. Vaimoni tuli ja tarttui minuun. Menimme sisään.
Toinen läheltä piti -tilanne riitti.
Olin huolissani siitä, etten enää näkisi lapsiani.
Aina kun Greg pidätettiin huumekaupasta, syytteistä luovuttiin, -
mutta hän joutui vankilaan liikennerikkomuksista.
Siellä hän tutkiskeli elämäänsä. ―Se oli kuin ruumiista irtautuminen.
Olin vankilassa, mutta näin itseni vankilan ulkopuolella.
Näin osani eri tapahtumissa.
Gregille kerrottiin Jeesuksesta.
Luimme Raamattua ja rukoilimme.
Kun pääsin vankilasta, sanoin, että palvelisin vastedes Herraa.
Aloin muuttaa asioita. Vaihdoin asuinpaikkaa. Menin vieroitukseen.
Kävin vain töissä, kotona ja kirkossa.
Maisemanvaihdos auttoi Gregiä kypsymään. Hänen uskonsa kasvoi.
Hän tekee vapaaehtoistyötä slummilasten parissa.
Puhumme siitä, miten suhtautua vaikkapa huumeisiin, seksiin, -
ammuskeluun, ryöstelyyn, koulunkäyntiin tai hip-hoppiin.
Meillä on opetussuunnitelma.
Se perustuu sananlaskujen kirjaan. Se on tiedon ja viisauden kirja.
Opetan lapsille, että aina on olemassa mahdollisuus valita.
Ymmärtäessään valintojen seuraukset he tekevät parempia päätöksiä.
Greg uskoo, että Jumala säästi hänen henkensä, jotta hän voi auttaa nuoria.
Jeesus kuoli syntiemme vuoksi. Todistaminen on elämäni tarkoitus.
Käänny Jumalan puoleen, kun olet masentunut. Jumala auttaa sinua.
Jumala pitää sinusta kiinni.
Hämmästyttävää! Kysyt, voiko Jumala antaa sinulle anteeksi.
Vastaus on kyllä. Jumala antoi anteeksi Gregillekin.
Hän harrasti seksiä kaikenlaisten naisten kanssa ja myi huumeita.
En tiedä, kuinka paljon väkivaltaa huumekauppaan liittyi.
Matkan varrella tapahtui varmaankin todella kamalia asioita.
Jumala sanoi: "Greg, kuolin puolestasi. Jeesus kuoli puolestasi."
Hän kuoli sinunkin puolestasi. Ehkä et pidä elämääsi elämisen arvoisena -
tai olet tehnyt niin kamalia asioita, ettei Jumala voi antaa anteeksi.
Jumala voi antaa anteeksi sinulle.
Elämäsi on elämisen arvoista, sillä Jumala rakastaa sinua.
Haluan, että vaellat Hänen rakkaudessaan ja voimassaan.
Jos tarvitset apua tai keskustelukumppanin, soita meille.
Täällä on joku, joka välittää sinusta. Wendy Griffith jatkaa tästä.
Kiitos, Pat. Pat vastaa kohta kiperiin kysymyksiinne.
Irene kirjoittaa: "Avioliittoni päättyi, koska mieheni oli pornoriippuvainen.
Olen tavannut uuden miehen. Hän oli ennen pornoriippuvainen.
Mies sanoo, ettei ongelmaa enää ole. Kuinka voin luottaa häneen?"
Tulossa: Katumaasturi kierähti ympäri viisi kertaa.
En uskonut, että kukaan jäisi henkiin.
Miehen päänahka oli auki ja kallo murtunut.
Kolari järkytti pelastustyöntekijöitä. Toipuminen ällistytti lääkäreitä.
―Toipuminen oli ilmiselvä ihme. ―Tästä puhumme myöhemmin.
Kaikkivaltias Jumala...
Etsikää hänet!
Pedro, tapa hänet!
Ei! Ei!
Tarvitsetko rukousapua? Soita tai kirjoita meille.
Rukoilemme puolestasi.
On aika vastata kysymyksiinne. Pat on valmiina. Luulisin. ―Luulisit?
―Pat on aina valmiina. Irene kirjoittaa:
"Pitkä avioliittoni hajosi, koska mieheni oli koukussa pornoon.
Olen tavannut uuden miehen, joka sopii minulle mielestäni hyvin.
Hän sanoo olevansa kristitty. Hänellä on ollut pornoaddiktio.
Mies sanoo, että se on totta, mutta hän on käynyt 2 vuotta terapiassa.
Ongelmaa ei kuulemma enää ole. Kuinka voin luottaa siihen?"
Juokse lähimmälle ovelle ja poistu.
Pornoaddiktio on vaikea addiktio, pahempi kuin huumeriippuvuus.
Mies sanoo käyneensä terapiassa. Niin varmaan.
Hän menee kanssasi naimisiin ja katsoo pornoa tietokoneelta öisin.
Pornoaddiktio on kokonaisvaltaista.
Miksi haluat mennä naimisiin toisen pornoriippuvaisen kanssa?
Ihan kun tuntisit vetoa pornoriippuvaisiin miehiin.
Tunnet syvällä sisimmässäsi vetoa heihin. He viehättävät sinua.
Vastusta sitä ja pakene. Lähde vastakkaiseen suuntaan.
Miksi sekaantua samaan ongelmaan?
Porno on pelottavan kokonaisvaltaista. ―Sitä on kaikkialla.
―Kahden vuoden terapiakaan ei tarkoita, että on vapaa.
On helpompi päästä eroon heroiininkäytöstä kuin pornosta.
Vapaaksi voi päästä, mutta se on todella vaikeaa.
―Porno tulee olohuoneisiimmekin. Pornotuottajat ansaitsevat miljardeja.
Ala on valtavan suuri. Nykyään on ns. seksityöläisiä.
Tv-ohjelmissa näytetään, kuinka mukavia ihmisiä he ovat.
Sitten on niitä viehättäviä elokuvia mukavista naapurintytöistä.
―Se on pelottavaa. Siinähän on kyse aviorikoksesta.
Vastaukseni on, että mies ei sovi sinulle. Irtaudu hänestä.
Terry kirjoittaa: "Sukulaistyttöni otti hiljattain tatuoinnin.
Siinä on käsi, jossa on silmä. Kuvio on kuulemma heprealainen.
Sain selville, että kuvio on alun perin babylonialainen.
Jotkut kristityt käyttävät symbolia ja kutsuvat sitä Marian kädeksi.
Muslimeille symboli edustaa islamin viittä pilaria.
Onko huoleni ylireagointia?
VT:ssä Jumala varoitti yhdistämästä eri uskontoja.
Minusta tämä on esimerkki juuri siitä."
Meidän ei pidä ottaa tatuointeja tai mitään merkkejä.
Ruumiimme on Jumalan temppeli, Pyhän Hengen temppeli.
Tämä on hyvän onnen symboli, hamsa.
Sitä käytetään Pohjois-Afrikassa ja Lähi-idässä.
Emme tarvitse sitä. Sen käyttäminen on väärin.
Se on pakanallista alkuperää oleva symboli.
Miksi joku laitattaisi kehoonsa pakanallisen symbolin?
Carolyn kirjoittaa: "Kysyin äskettäin, miksi kristityt eivät noudata -
kaikkia VT:n lakeja. Jeesus vahvisti lain jakeissa Matt. 5:17―18.
Haluan lisätä, että me kuitenkin noudatamme VT:n moraalilakeja.
Eikö seremonialakien noudattamista enää vaadita, koska ne ovat ulkoisia -
ja koska meidän pitäisi kääntää katse siihen, mitä sydämessämme on?"
―Carolyn sanoi sen hyvin. Herra julisti, että kaikki ruoka on puhdasta.
Pietari näki näyn taivaasta laskeutuvasta kankaasta, -
jonka sisällä oli kaikenlaisia epäpuhtaita eläimiä.
Ääni sanoi hänelle: "Teurasta ja syö."
"Minkä Jumala on puhdistanut, sitä älä sano epäpyhäksi."
Meidät on vapautettu ruokaan liittyvistä laeista, -
mutta ei moraalilaeista.
Pyhä Henki tekee työtä keskuudessamme.
Pyhä Henki tuo vanhurskauden. Se näkyi siinä, miten Jeesus eli.
Hän sanoi: "Rakasta Jumalaa kaikesta sydämestäsi ja kaikesta sielustasi."
"Rakasta lähimmäistäsi niin kuin itseä- si." Näissä käskyissä on koko laki.
Ruokaan liittyvät lait eivät koske kristittyjä.
Paula kirjoittaa: "Mieheni ja minä käymme molemmat töissä.
Laskuja tulee paljon. Raha on tiukalla. Mieheni ei maksa kymmenyksiä.
Laskujen maksaminen ensin on hänestä Jumalan tahto.
Minä taas uskon, että kymmenykset on maksettava ensin.
Olenko tottelematon miehelleni, kun maksan kymmenykset?"
―Palkkahan tulee sinulle. Sinulla on oikeus maksaa kymmenykset, -
mutta teidän pitäisi olla yhtä mieltä perheenä. Raamatussa sanotaan: -
"Riistääkö ihminen Jumalalta?" Kymmenykset kuuluvat Herralle.
Riistätte siis Jumalalta. Jumala antaa takaisin moninkertaisesti. Ehdota, -
että maksatte kymmenykset jonkin aikaa. Katsokaa, mitä Jumala tekee.
―Hyvä idea. Tanya kirjoittaa: "Olen 3 lapsen yksinhuoltajaäiti.
Odotan, että Jumala auttaa minua, mutten usko, että pääsen taivaaseen.
Tein syntiä, kun minusta tuli äiti nuorena ja naimattomana."
Jumala antaa sinulle anteeksi.
Olemme seksuaalisia olentoja. Jumala loi meidät sellaisiksi, -
että lisäännymme ja harrastamme seksiä.
Meillä on tarve siihen, erityisesti nuorina.
Johannes kirjoitti: "Minä olen kirjoittanut teille, nuorukaiset, -
koska te olette väkevät. Te olette voittaneet sen, joka on paha."
Teini-ikäiset kokevat suuria kiusauksia. Sinä olit teini.
Harrastit seksiä ja sait lapsen, mutta Jumala antaa sinulle anteeksi.
Hän haluaa, että puhdistut kuolleista teoista ja palvelet elävää Jumalaa.
Hän haluaa, että ja rakastat Häntä ja olet hyödyksi Hänen valtakunnalleen.
Hän ei halua sinun murehtivan, ettet pääse taivaaseen.
Sellainen ei miellytä Jumalaa. Häntä miellyttää, kun sanot: -
"Otan Jeesuksen sovitustyön vastaan. Haluan palvella Sinua."
―Jos Jumala ei antaisi anteeksi, harva pääsisi taivaaseen.
―Älä muuta sano! ―Tanya, olet saanut anteeksi. Jumala rakastaa sinua.
Ohjelmassa seuraa: Autoilijan kallo halkesi onnettomuudessa.
Päänahka oli auennut. Pääkallossa oli halkeama.
Käsivarressa ja jalassa oli harmaata ainetta. Se oli kamalaa!
Seuraavaksi kerromme, kuinka mies selvisi kamalasta onnettomuudesta.
Ennen sotaa Ivan työskenteli taidemaalarina.
Sodan jälkeen Ivan meni tapaamaan kaatuneen ystävänsä perhettä.
Ystävä oli pelastanut sodassa hänen henkensä, -
joten Ivan oli tehnyt hänestä muotokuvan.
Kun kartanonherra kuoli, hänen omaisuutensa huutokaupattiin.
Hänellä oli paljon taideaarteita, ja ostajia tuli ympäri maailmaa.
Huutokauppa aloitettiin kuolleen pojan muotokuvasta.
Kukaan ei ollut kiinnostunut kuvasta, -
mutta meklari ei suostunut etenemään muihin kohteisiin.
Viimein köyhä puutarhuri tarjosi taulusta pienen summan.
Koska muita tarjouksia ei ollut, taulu meni hänelle.
Kaikki odottivat kaupanteon viimein pääsevän vauhtiin, -
mutta huutokauppa olikin ohi.
Testamenttiin oli kirjattu, että pojan muotokuvan ostaja -
saisi koko omaisuuden.
Jumalalla ei ole suurempaa lahjaa kuin Poikansa Jeesus Kristus.
Kun saat Hänet, saat kaiken.
Jason sai GCS-asteikolla lukeman 6.
Hänellä oli siis vakava aivovamma.
Osia hänen aivoistaan löytyi hänen paidanhihastaan.
Hänen autonsa oli törmännyt rekkaan.
Kun näin, miten auto osuin rekkaan, luulin, ettei kukaan jäisi henkiin.
Yritin heti pysäyttää autoni ja juosta auttamaan.
Troy Dick oli ensimmäisenä onnettomuuspaikalla Teksasissa -
tammikuun 15. päivänä vuonna 2002. ―Auton katto oli painunut sisään.
Oikeanpuoleiset matkustajat eivät olleet pahoin loukkaantuneita.
Ajattelin, että se oli hyvä merkki.
Jason Mirikitani sukulaisineen oli matkalla hautajaisiin.
Autossa olivat Jason, Jill-vaimo, Abby-tytär sekä Jillin isä ja veli.
Voimakas tuulenpuuska työnsi autoa, joka kierähti ympäri viisi kertaa.
Auto kieri keskikaistan yli. Rekka ja perävaunu iskeytyivät siihen.
Troy auttoi ensin niitä, joiden tila oli kriittinen. Hän aloitti Jillistä.
Pulssia ei tuntunut. En voinut tehdä mitään hänen hyväkseen.
Se, etten voinut pelastaa häntä, tulee aina vaivaamaan minua.
Kun katsoin Jasonia, näin, että hänen päänahkansa oli auennut.
Pääkallo oli haljennut.
Käsivarressa ja jalassa oli aivojen harmaata ainetta.
Sanoin hänelle, että hänen piti jäädä eloon tyttärensä takia.
Jason lennätettiin sairaalaan. Häntä valmisteltiin leikkaukseen.
Muut tulivat perässä ambulanssilla.
Fysioterapeutti Emily Kavanaugh muistelee, mitä sai kuulla potilaasta.
Potilaan otsa- ja päälaenlohkot olivat pahoin vaurioituneet.
Pahan aivovamman saaneen potilaan kohdalla kysymys kuuluu, -
pystyykö hän tekemään mitään.
Hänen vuoteensa ympärillä oli aina sukulaisia ja ystäviä rukoilemassa.
―Emilykin alkoi rukoilla kriittisessä tilassa olevan muukalaisen puolesta -
ja pyysi muitakin rukoilemaan.
Kokoonnuimme joka viikko Young Life -tyttöjen kanssa.
Rukoilimme yhdessä.
He pyysivät koulukavereitaan rukoilemaan Jasonin puolesta.
Ihme kyllä, Jasonin leikkaus onnistui.
Hän pääsi kolmen päivän päästä fysioterapiaan.
Jasonin paraneminen edistyi. Hän käveli ja luki kylttejä.
Ihan aluksi hän ei pystynyt tähän, mutta hän edistyi nopeasti.
Muistan, miten kävelin sairaalassa. Muistikuvat eivät ole selkeitä.
Kaikki oli sekavaa ja hämmentävää.
Sitten sukulaiset näyttivät Jasonille videon hänen vaimonsa hautajaisista.
Katsoin videon kahdesti. Kysyin, voisinko katsoa sen uudelleen.
Itkin katsellessani videota. Olin lannistunut, surullinen ja yksinäinen.
Olin ollut naimisissa kolme vuotta ja kolme kuukautta.
Jasonin toipuminen kesti vain 10 kuukautta.
Hänelle jäi pieniä fyysisiä vammoja.
On ollut ihmeellistä seurata tätä menestystarinaa.
On ihmeellistä, kun ihminen paranee kokonaan, -
pystyy kertomaan siitä muillekin -
ja vielä haluaa kertoa siitä.
Jasonin toipuminen oli ihme. Vain harva olisi voinut toipua tuollaisesta.
―Psalmissa 46 sanotaan: "Jumala on turvapaikkamme ja väkevyytemme.
Apumme hädässä aivan vahva." Nuo ajat olivat todella vaikeita.
Olen todella kiitollinen siitä, että Troy oli paikalla ja halusi auttaa.
Hän keskittyi vain tekemään sen, mitä piti tehdä.
Tapaan viikoittain ihmisiä, jotka sanovat: "Jason, olen kuullut sinusta."
"Olen rukoillut puolestasi." Silmäni kostuvat.
Vastaan: "Kiitos. Olen elossa, koska puolestani rukoiltiin."
Jasonilla on uusi vaimo, Christie, ja Abbylla on pikkuveli Josiah.
Jason matkustaa ympäriinsä ja kertoo uskomattomasta toipumisestaan.
Olette nähneet perheeni. Abbyn, JoJon ja suloisen vaimoni.
Tällaisessa tulevaisuudessa ja toivossa minä elän.
Jumala auttaa meitä suuressa armossaan, jota emme ansaitse.
Makasin tienposkessa, ja kalloni oli halki.
Jumala lähetti sinne oikeaan aikaan ihmisen, jolla oli oikeaa tietotaitoa.
Hän säästi tyttäreni vammautumiselta.
Rukous ja usko parantavat sairaan. Raamatussa sanotaan niin.
Sillä ei ole mitään tekemistä uskomme määrän kanssa, -
vaan Jumalan suuruuden kanssa.
Menkää sinapinsiemenen kokoisen uskonne kanssa Jumalan tykö.
Rukoilkaa.
Rukous ja usko parantavat sairaan.
Jason on elossa vain Jumalan ansiosta. ―Se on ihme. Suuri ihme.
Jasonin kaunis vaimo kuoli. Se oli Herran tahto. Meillä on rukousvastaus.
Viime viikolla Rusty pystyi tuskin kävelemään. Hän katsoi ohjelmaa -
ja sanoi: "Rukoilisivatpa he jalkojeni, selkäni ja hermojeni puolesta."
Kun hän oli sanonut sen, sinä... Sinähän et tunne Rustya?
―Hän sanoi, että tunsimme toisemme, kun asuimme Länsi-Virginiassa.
Aloit rukoilla jonkun jalkojen, selän ja hermojen puolesta.
Sana oli tarkoitettu Rustylle. Hän on jo auttanut veljeään asennustöissä!
Rosemarylla Arizonasta oli kyhmy kilpirauhasessa.
Pat sai tiedon sanat naisesta, jolta otettaisiin koepala kyhmystä.
Herra parantaisi naisen.
Rosemary kävi kokeissa. Mitään ei löytynyt. Ylistys Herralle!
Olemme todella kiitollisia siitä, että olette katsoneet ohjelmaa.
Vaikka ohjelma loppuu, puhelimemme ovat auki. Rukoilemme puolestanne.
Tartumme toisiamme kädestä. Uskomme Jumalaa.
Isä, Sinulle on kaikki mahdollista. Mikään ei ole Sinulle mahdotonta.
Pyydämme, että annat meille anteeksi ja puhdistat meidät.
Emme ole Sinun arvoisiasi, Herra, mutta rakastat meitä.
Ylistämme Sinua rakkautesi ja armosi vuoksi.
Pyydämme, että parannat ja kosketat ihmisiä.
Jonkun perna on revennyt.
Mieleeni tulee nimi George.
Jumala parantaa sinut nyt.
Herra, olet luvannut parantaa ne, joiden mieli on murtunut, -
ja sitoa haavat. On ihmisiä, joiden mieli on todella murtunut.
Kosketat heitä ja annat heille toivoa. Jeesuksen nimessä. ―Kiitos, Herra!
Jonkun silmät vaurioituivat räjähdyksessä.
Laita kätesi silmien päälle. Jumala parantaa näkösi, Jeesuksen nimessä.
Jumala koskettaa ihmisiä, jotka kärsivät migreenistä.
Olette kärsineet niin paljon. Migreeni paranee Jeesuksen nimessä.
Ylistäkää Jumalaa, missä olettekin. Kiitos, että katsoitte ohjelmaa.
Ps. 55:22 "Heitä murheesi Herran huomaan. Hän pitää sinusta huolen."
Kiitos vielä kerran, että katsoitte ohjelmaa. Hei hei.
Rakas Emilia. Kävin luonasi aamulla.
Taisit olla myöhässä, koska et huomannut minua.
Päivällä odotin, että olisimme voineet tavata. Olit kiireinen.
Et kutsunut minua käymään illalla, mutta tunsin yksinäisyytesi ja pelkosi.
Vaikka et tänään ehtisi, -
olen huomennakin luonasi ja odotan, olisiko sinulla aikaa minulle.
Aina sinua rakastaen, Jeesus.
Maailmankaikkeudessa ei ole ketään muuta, -
joka rakastaisi sinua niin kuin Jeesus.
Haluatko kohdata Hänet? Ota yhteyttä Klubi 700 -ohjelmaan.
Kun haluat puhua jollekulle, joka välittää, -
rukouspalvelijat ja sielunhoitajat palvelevat puhelinlinjoilla.
Soita tai kirjoita heille.
Suomennos: Anna Voionmaa